Τέχνης Φλόγα

Τέχνης Φλόγα είναι η ονομασία  του εικαστικού θεσμού της Βόρειας Ελλάδας που τελoύσε αρχικά υπό την αιγίδα των Υπουργείων Πολιτισμού, Μακεδονίας - Θράκης, Ανάπτυξης και άλλων Υπουργείων. Οι εκθέσεις του στηρίχτηκαν από Δήμους και από τις υπάρχουσες τότε Νομαρχίες. Εμπνευστής και Δημιουργός του εικαστικού θεσμού ο φιλότεχνος εκδότης και δημοσιογράφος Σταύρος Δεληγιάννης του εκδοτικού και ραδιοφωνικού συγκροτήματος ΝΕΑΠΟΛΙΣ της Μακεδονίας. 

Μαζί του εργάστηκαν για την επιτυχία του θεσμού ο Κώστας Χατζηγεωργίου και ο ιστορικός τέχνης Λεόντιος Πετμεζάς αλλά και εκατοντάδες επίκουρα μέλη που προσέφεραν εθελοντική εργασία.

Το 2000 ο εικαστικός θεσμός «Τέχνης Φλόγα» προσκάλεσε τον καταξιωμένο Έλληνα ζωγράφο Α. Φασιανό στην Καβάλα και πραγματοποίησε προς τιμή του 2 αναδρομικές εκθέσεις με έργα του στο χώρο του ξενοδοχείου Ιμαρέτ (9-11 Ιουνίου) στην Καβάλα και σε χώρο της Μακρυάμμου στη Θάσο (20-27 Αυγούστου ).
Η απήχηση στο κοινό, η επιτυχία των εκδηλώσεων, η οργάνωση και η προσέλευση επισκεπτών γοήτευσαν τον δημιουργό και έτσι παρουσίασε το 2002, στο νησί της Σαμοθράκης, Πορτφόλιο με τα έργα του με κεντρικό τίτλο "Οι νικητές στη νίκη της Σαμοθράκης”, σε μια νέα έκθεση που διοργανώθηκε πάλι από τον εικαστικό θεσμό από τις 1 ως τις 6 Σεπτεμβρίου στο Πνευματικό Κέντρο του νησιού.

Από το ξεκίνημά του ο εικαστικός θεσμός είχε εντάξει στο δυναμικό του τον διακεκριμένο θεωρητικό και ιστορικό τέχνης Λεόντιο Πετμεζά γνωστό για την σημαντική παρουσία και την πολύχρονη προσφορά του στην τέχνη, στην Ελλάδα και το εξωτερικό. 
Ο ιστορικός τέχνης Λεόντιος Πετμεζάς συνεργάζεται ως επιστημονικός σύμβουλος και καλλιτεχνικός διευθυντής, στη διοργάνωση των εκθέσεων του θεσμού και επίσης διδάσκει ιστορία τέχνης σε μαθητές και σε φοιτητές σχολών της τριτοβάθμιας εκπαίδευσης.

Η πρώτη ομαδική έκθεση του εικαστικού θεσμού έγινε με μεγαλειώδες δρώμενο τέχνης και πολιτισμού το καλοκαίρι του 2004 στην Καβάλα, με τη συμμετοχή 32 Ελλήνων και διεθνών δημιουργών στο χώρο του Αμφιθεάτρου του Διοικητηρίου και εγκαινιάστηκε στις 16 Αυγούστου από προσωπικότητες της πόλης, με διάρκεια ως τις 19 Αυγούστου.
Οι εκθέσεις συνεχίστηκαν στις πόλεις Ξάνθη (20-23 Αυγούστου), Δράμα (26-29 Αυγούστου), Κομοτηνή (2-5 Σεπτεμβρίου), Αλεξανδρούπολη (10-13 Σεπτεμβρίου), Σαμοθράκη (16-19 Σεπτεμβρίου), Σέρρες (23-26 Σεπτεμβρίου).
Την εποχή αυτή ο πρωθυπουργός Κώστας Καραμανλής που ήταν παράλληλα και Υπουργός Πολιτισμού έδειξε ιδιαίτερο ενδιαφέρον για τον νέο εικαστικό θεσμό της Βόρειας Ελλάδας.
 
Το 2005 από τον Μάιο ως τον Δεκέμβριο παρουσίασε εκθέσεις στις πόλεις: Θεσσαλονίκη (25 Μαίου - 4 Ιουνίου), Σέρρες (23-27 Ιουνίου), Σαμοθράκη (30 Ιουνίου-4 Ιουλίου), Καβάλα (19-23 Ιουνίου), Ξάνθη (3-8 Σεπτεμβρίου), Δράμα (18-22 Σεπτεμβρίου), Γρεβενά (13-17 Οκτωβρίου), Κατερίνη (15-19 Οκτωβρίου), Κοζάνη (22-26 Οκτωβρίου), Φλώρινα (4-8 Νοεμβρίου ), Καστοριά (5-9 Νοεμβρίου), Πτολεμαΐδα (16-20 Νοεμβρίου), Κιλκίς (21-25 Νοεμβρίου), Τρίπολη (2-6 Δεκεμβρίου), Έδεσσα (9-13 Δεκεμβρίου), Ιερισσός (16-20 Δεκεμβρίου), Θάσος (26-30 Δεκεμβρίου).  
  
Το 2005 κυκλοφόρησε από το Υπουργείο Πολιτισμού πολυτελές λεύκωμα για τα δρώμενα τέχνης και πολιτισμού του θεσμού με πλούσιο φωτογραφικό υλικό.
 
Το 2006 παρουσίασε τη μεγαλύτερη ομαδική έκθεση 94 καλλιτεχνών, ζωγραφικής, γλυπτικής, γραφικών, αγιογραφίας, μικτής τεχνικής, εγκατάστασης, φωτογραφίας και ψηφιακής τέχνης, η οποία περιόδευσε σε 20 πόλεις, από την Αλεξανδρούπολη μέχρι τη Φλώρινα. Ξεκίνησε από τον Ιούνιο και τελείωσε τον Δεκέμβριο 2006 παρουσιάζοντας ουσιαστικά ένα πλήρες Φεστιβάλ Εικαστικών Τεχνών. Εκτός από την παρουσίαση διάφορων μορφών απόδοσης και δημιουργίας στα πλαίσια του θεσμού γίνονται μαθήματα ιστορίας τέχνης και ζωγραφικής σε μαθητές και φοιτητές.
Σημαντικές προσωπικότητες εγκαινίασαν κατά καιρούς τα δρώμενα τέχνης και πολιτισμού του εικαστικού θεσμού.
Μεταξύ άλλων ο Αρχιεπίσκοπος Χριστόδουλος, ο πρόεδρος της Δημοκρατίας Κάρολος Παπούλιας, ο πρώην Υφυπουργός Πολιτισμού και τώρα Περιφερειάρχης Πέτρος Τατούλης, ο π. Νομάρχης Παναγιώτης Ψωμιάδης, οι π. Υπουργοί Σπήλιος Σπηλιωτόπουλος, Πάρις Κουκουλόπουλος, Νίκος Τσιαρτσώνης, Γεώργιος Κωνσταντόπουλος, οι βουλευτές Ιωάννης Αμοιρίδης, Γιώργος Λιάνης, ιστορικοί τέχνης, άνθρωποι των γραμμάτων και των τεχνών και άλλοι.

Την περίοδο 2006-2007 παρουσίασε την ομαδική έκθεση καταξιωμένων δημιουργών με τίτλο "Χρώμα στο χρόνο - 20ος-21ος αιώνας", σε χώρους τέχνης της Αθήνας, της Θεσσαλονίκης και της Καβάλας. Στην έκθεση εκτέθηκαν έργα των: Αλέκου Φασιανού,Γιάννη Γαΐτη, Νικηφόρου Λύτρα, Γιώργου Σικελιώτη, Νικολάου Γύζη, Παναγιώτη Τέτση, Ουμβέρτου Αργυρού, Επαμεινώνδα Θωμόπουλου, Νίκου Χατζηκυριάκου - Γκίκα και άλλων.
  
Ο θεσμός έχει παρουσιάσει εκθέσεις σε εναλλακτικούς χώρους, σε αίθουσες τέχνης και στην ύπαιθρο, όπως στον ποταμό Νέστο με τον τίτλο Οpen air και σε χώρους τέχνης στην Κορυτσά, στη Σόφια, στα Σκόπια και στο Βελιγράδι.

Το 2007 παρουσίασε εκθέσεις στα Γρεβενά και στη Δράμα.

To 2009 παρουσίασε Ελληνική τέχνη σε χώρο τέχνης του Κατάρ.

Το 2009 παρουσίασε έκθεση με συλλήψεις των καταξιωμένων δημιουργών Κωνσταντίνου Παρθένη, Δημήτρη Μυταρά, Γιάννη Μόραλη, Νικηφόρου Λύτρα, Γιώργου Μπουζιάνη, Γεώργιου Ιακωβίδη, Νικόλαου Λύτρα, Γιάννη Τσαρούχη και άλλων στην Θεσσαλονίκη. 

Το 2010 πραγματοποίησε ομαδική έκθεση στη Δημοτική Καπναποθήκη Καβάλας., 

Το 2020 παρουσίασε δρώμενο τέχνης και πολιτισμού και έκθεση ζωγραφικής και αγιογραφίας στην Κέρκυρα. ,,,,

Το 2020 παρουσίασε έκθεση Ελλήνων σημαντικών καλλιτεχνών στην Αλεξανδρούπολη.,

Τον Ιούλιο του 2021 στα πλαίσια της προετοιμασίας των νέων εκθέσεων του εικαστικού θεσμού συναντήθηκαν οι εκπρόσωποί του με την κόρη του Αλέκου Φασιανού, Βικτώρια Φασιανού.

Τον Αύγουστο του 2021 έγινε συνεργασία με τον πολιτιστικό Σύλλογο Αθηνίων της Κομοτηνής.

Τον Σεπτέμβριο του 2021 πραγματοποίησε στη Κέρκυρα έκθεση αφιερωμένη στα 200 χρόνια από την επανάσταση του 1821 και στον κυβερνήτη Ιωάννη Καποδίστρια στην οποία μεταξύ άλλων παρουσιάστηκαν σπάνιες δημιουργίες των: Αλέκου Φασιανού, Μαριλένας Φωκά, Γιάννη Κανελόπουλου, Τάκις και Γιάννη Μόραλη.,,
 
Τον Σεπτέμβριο του 2021, στα πλαίσια της έκθεσης στην Κέρκυρα, ο εικαστικός θεσμός δια του διαχειριστή - εκπροσώπου του Σταύρου Δεληγιάννη, τίμησε με πλακέτα αναγνώρισης και προσφοράς τον ιδιοκτήτη του ξενοδοχειακού συγκροτήματος Kontocali Bay Resort & Spa, Χαράλαμπο Βούλγαρη.,

Τον Οκτώβριο του 2021 παρουσίασε έκθεση αφιερωμένη στον Αλέκο Φασιανό στο Φουαγιέ του Αμφιθεάτρου "Γεώργιος Παυλίδης" της Περιφερειακής Ενότητας Καβάλας.,

Τον Οκτώβριο του 2021 παρουσίασε την έκθεση "200 χρόνια" στο Μέγαρο Μουσικής Κομοτηνής. ,  

Με γνώμονα πάντα την αναγκαιότητα του κοινού για τα πολιτιστικά γεγονότα, με οργάνωση και στελέχωση στηρίζει και οργανώνει σπονδυλωτές εκθέσεις με ιδιωτική πρωτοβουλία, συνεχίζοντας τη δραστηριότητά του στη διάρκεια των χρόνων.

Παραπομπές

Εξωτερικοί σύνδεσμοι
http://www.kavalanet.gr/enimerosi/news_static/1120678323.php
http://www.stagidis.net/ELL_SITE/profile.htm
http://www.ikkik.gr/art-culture-in-kavala
http://www.art-athina.gr/wp-content/.../biografika-kotsoni-georgopoulos-minaritzoglou.pdf
https://web.archive.org/web/20130814163949/http://texnhsfloga.gr/ Επίσημος ιστοχώρος
http://www.stagira.gr/gr/dimos/ekthFloga
https://web.archive.org/web/20160305005035/http://www.ergasia-press.gr/news/?new_id=771
http://www.agonas.gr/news/1264
http://www.tzenanidou.gr/team/smaro-tzenanidou/ 
https://web.archive.org/web/20161206112619/http://www.margergr.com/778AAE98.el.aspx
http://www.alesarte.com/patika-titi.php
http://www.orathessaloniki.gr/μαρία-χαλκιά-αλεξοπούλου-«στα-έργα-μου-το-χρώμα-ενεργε...
http://www.technohoros.eu/articles/contrast_egkainia_ekteses_zograpikes
http://www.stathakopoulos.net/newsite/?page_id=10
http://www.perifereianews.gr/pls/portal/pt.viewer?DOC_NAME=440079.PDF
http://www.domnasicons.com/art-review.html
http://www.clarafantini.com/index.php/el/about-2/exhibitions/89-greekcontent/aboutme
http://www.perifereianews.gr/pls/portal/pt.viewer?DOC_NAME=268003.PDF
https://independent.gr/%CE%AC%CF%81%CE%B8%CF%81%CE%B1/%CF%83%CF%85%CE%BD%CE%B5%CE%BD%CF%84%CE%B5%CF%8D%CE%BE%CE%B5%CE%B9%CF%82/%CF%83%CF%85%CE%BD%CE%AD%CE%BD%CF%84%CE%B5%CF%85%CE%BE%CE%B7-%CE%BC%CE%B5-%CF%84%CE%BF%CE%BD-%CE%B9%CF%83%CF%84%CE%BF%CF%81%CE%B9%CE%BA%CF%8C-%CF%84%CE%AD%CF%87%CE%BD%CE%B7%CF%82-%CE%BB%CE%B5%CF%8C%CE%BD%CF%84%CE%B9%CE%BF-%CF%80%CE%B5%CF%84%CE%BC%CE%B5%CE%B6%CE%AC
https://polispost.com/2020/09/06/bravevmenos-pinakas-tis-marilenas-foka-se-neo-dromeno-technis-stin-kerkyra/

Πηγές

 Τέχνης Φλόγα,έκδοση Εκπαιδευτικής,Εικαστικής,Καλλιτεχνικής Εταιρείας(2004)
 Τέχνης Φλόγα,έκδοση του Υπουργείου Πολιτισμού(2005)
 
Εκθέσεις τέχνης
Καβάλα